Publication: Magyar Közlöny
Issue: MK-1999-91 (Year: 1999, Number: 91)
Era: 1990-2004
Section: a 32/1999. (X. 15.) KHVM rendelethez
Paragraph Index: 192

6. Az írásbeli és szóbeli vizsgákon a vizsgaszervező intézmény által összeállított, és a KHVM érintett szakmai szervezete által jóváhagyott tételek alapján kell a vizsgát letenni. Az írásbeli vizsgára javasolt, A, B, C variációban elkészített tételeket legalább 30 nappal az írásbeli vizsga időpontja előtt kell jóváhagyásra megküldeni, és egyidejűleg a szakvizsgát a KHVM Oktatásfejlesztési osztályának bejelenteni. E bejelentésben közölni kell a szakvizsga írásbeli és szóbeli részének tervezett időpontját és helyszínét, a vizsgázók létszámát, valamint a vizsgabizottság elnökének személyére vonatkozó javaslatot. A jóváhagyó szervezet legkésőbb az írásbeli vizsga időpontja előtti 20. napon átadja a jóváhagyott írásbeli tételeket a KHVM Oktatásfejlesztési osztályának további intézkedésre (sokszorosítás, csomagolás, átadás). A KHVM Oktatásfejlesztési osztálya az írásbeli vizsga bejelentett időpontját megelőzően, de legalább 15 nappal korábban tájékoztatja a vizsgaszervező intézmény vezetőjét az írásbeli tételek átvételének időpontjáról és módjáról, valamint a vizsgaelnök személyéről.

Source: https://magyarkozlony.hu/hivatalos-lapok/cd9320f519fea37102d95e7f2714cbfe597079a2/dokumentumok/cb821ba7e42b2e20cf8591aded1ef47dcdbefbd8/letoltes